**ฮานึล "สกาย" คิม** (เกาหลี: 하늘 "스카이" 김; อังกฤษ: Ha-Neul "Sky" Kim; 24 พฤศจิกายน ค.ศ. 1982 – ) เป็นนักยิงธนูโอลิมปิกทีมชาติออสเตรเลีย

ชีวิตส่วนตัว
------------

สกายมีชื่อเต็มคือ ฮานึล "สกาย" คิม เขามีพื้นเพมาจากประเทศเกาหลีใต้และเกิดในแทกู ประเทศเกาหลีใต้ เมื่อวันที่ 24 พฤศจิกายน ค.ศ. 1982 และใน ค.ศ. 2006 เขาก็กลายเป็นพลเมืองออสเตรเลีย เขามีส่วนสูงที่ 183 เซนติเมตร (6.00 ฟุต) และน้ำหนัก 95 กิโลกรัม (209 ปอนด์) ส่วนพ่อและพี่ชายของเขาต่างก็เป็นนักยิงธนูเช่นเดียวกัน ทั้งนี้ เขาได้แต่งงานกับเพื่อนนักยิงธนูชื่อ จุง ฮยอน-อก ที่เขาได้พบเมื่อช่วงทำการฝึกยิงธนูใน ค.ศ. 2000

การยิงธนู
---------

คิมเข้าแข่งขันในการยิงธนู เขาได้รับทุนสถาบันกีฬาออสเตรเลีย และได้รับการฝึกฝนโดย ลี กีซิก ซึ่งเป็นหัวหน้าผู้ฝึกสอนทีมสถาบันกีฬาออสเตรเลียใน ค.ศ. 2005 เพื่อช่วยให้เขาได้รับการฝึกยิงธนู เขาได้เรียนรู้จากการปีนเขาและการเล่นกอล์ฟ

ใน ค.ศ. 2004 เขาเป็นแชมป์ยิงธนูของเกาหลี ใน ค.ศ. 2007 เขาเข้าแข่งขันรายการทดสอบที่กรุงปักกิ่ง ซึ่งเขาได้รับรางวัลเหรียญทอง ใน ค.ศ. 2008 เขาเข้ารับการฝึกที่สถาบันกีฬาออสเตรเลีย ในการเข้าสู่เกมส์ 2008 เขาได้รับการฝึกสอนโดยโค้ชของสถาบันกีฬาออสเตรเลียที่มีชื่อว่า โอ คินมุน ในการแข่งขันเวิลด์คัพ 2008 ที่ซานโตโดมิงโก สาธารณรัฐโดมินิกัน เขาได้เป็นส่วนหนึ่งของทีมออสเตรเลียที่ได้รับรางวัลเหรียญเงิน เขากลับมาร่วมทีมยิงธนูของออสเตรเลียใน ค.ศ. 2011 ภายหลังจากห่างหายไปนับจากโอลิมปิก 2008 เขาเข้าเรียนที่ค่ายฝึกอบรมทีมชาติในแคนเบอร์ราในเดือนกันยายน ค.ศ. 2011 และเข้าเรียนที่ค่ายดังกล่าวอีกครั้งในเดือนมีนาคม ค.ศ. 2012 ในการแข่งขันยิงธนูเป้าหมายชิงแชมป์แห่งชาติ 2012 เขาประสบความสำเร็จเป็นครั้งแรกในฐานะสมาชิกของเอเอซีที ในเดือนพฤษภาคม ค.ศ. 2012 เขาพลาดการเข้าค่ายฝึกอบรมทีมชาติในบูเดอริมเพราะเขามีภาระผูกพันในการทำงาน

#### โอลิมปิก

ใน ค.ศ. 2004 เขาได้เป็นแชมป์ยิงธนูของประเทศเกาหลี และเขาหวังที่จะได้รับเลือกให้เข้าแข่งขันโอลิมปิกจากประเทศเกาหลีแต่ก็พลาดการคัดเข้าร่วมทีม ในโอลิมปิกฤดูร้อน 2008 ที่กรุงปักกิ่ง เขาได้เข้าแข่งขันทั้งในประเภททีมและประเภทบุคคลให้แก่ทีมออสเตรเลีย คิมทำคะแนนรวมในรอบจัดอันดับได้ 665 คะแนนโดยอยู่ในอันดับที่ 14 และสามารถเข้าสู่รอบน็อคเอาท์โดยได้พบกับ โรแมง กีรูยย์ ในรอบแรก ที่ซึ่งเขาเป็นฝ่ายชนะนักยิงธนูชาวฝรั่งเศสด้วยคะแนน 112-110 ส่วนในรอบที่สองเขาเป็นฝ่ายแพ้ต่อ ยาเคค พรอช ที่คะแนน 111-110 เขายังเขามีส่วนในการแข่งขันประเภททีมร่วมกับ แมทธิว เกรย์ และ ไมเคิล นารายณ์ โดยเขาทำได้ 665 คะแนนในรอบจัดอันดับ รวมกับ 654 คะแนนจากเกรย์ และ 658 คะแนนจากนารายณ์ โดยทีมออสเตรเลียอยู่ในอันดับ 9 เมื่อเสร็จสิ้นรอบจัดอันดับ และในคู่แรกของรอบน็อคเอาท์แปดทีม พวกเขาได้แพ้ต่อทีมโปแลนด์ที่คะแนน 223-218 โดยทีมโปแลนด์เองก็ไม่สามารถฝ่ารอบควอเตอร์ไฟนอลไปได้ ใน ค.ศ. 2008 นี้เองที่เขาได้เป็นตัวแทนให้แก่ทีมชาติออสเตรเลียในโอลิมปิกฤดูร้อน 2008 ของการแข่งขันยิงธนู เขาได้รับการมองว่าเป็นผู้ที่มีโอกาสรับเหรียญรางวัลมากที่สุดของออสเตรเลียจากการแข่งขันดังกล่าว ในเดือนกันยายน ค.ศ. 2011 เขาได้รับการเสนอชื่อให้เป็นนักยิงธนูเงาของทีมโอลิมปิกออสเตรเลีย ในผลการยิงของการคัดเลือกนักยิงธนูเจ้าแข่งขันโอลิมปิก 2012 เขาจบเกมด้วยอันดับหนึ่งที่ 2,669 คะแนน

อ้างอิง
-------

1. 1 2 3  "Sky Kim Biography and Olympic Results | Olympics at". Sports-reference.com. คลังข้อมูลเก่าเก็บจากแหล่งเดิมเมื่อ 18 April 2020. สืบค้นเมื่อ 7 June 2012.
2. 1 2 3 4 5 6 7 8 9  Gardiner, James; Allen, Rod (19 July 2008). "Archery – Sports – Olympics". Melbourne, Victoria: The Age. สืบค้นเมื่อ 26 March 2012.
3. 1 2 3  "Archery — Sports — Olympics". Melbourne, Victoria: The Age. 4 August 2008. สืบค้นเมื่อ 26 March 2012.
4. ↑  "Olympic Games : Australian Institute of Sport : Australian Sports Commission". Ausport.gov.au. 2008-01-09. สืบค้นเมื่อ 2012-06-06.
5. 1 2 3 4 5  "Kim leads archery hopes for Beijing". Melbourne, Victoria: The Age. 21 กุมภาพันธ์ 2008. คลังข้อมูลเก่าเก็บจากแหล่งเดิมเมื่อ 2 ตุลาคม 2013. สืบค้นเมื่อ 26 มีนาคม 2012.
6. ↑  "Archery : Australian Institute of Sport : Australian Sports Commission". Ausport.gov.au. 2011-01-19. สืบค้นเมื่อ 2012-06-06.
7. ↑  "Archery Australia". Archery.org.au. คลังข้อมูลเก่าเก็บจากแหล่งเดิมเมื่อ 2012-07-11. สืบค้นเมื่อ 2012-06-06.
8. ↑  "Archery: Search on for new coach". Wwos.ninemsn.com.au. คลังข้อมูลเก่าเก็บจากแหล่งเดิมเมื่อ 2014-03-18. สืบค้นเมื่อ 2012-06-06.
9. 1 2 3  Warhurst, Lucy (5 September 2011). "Archery Australia High Performance Program Update". Archery Australia. คลังข้อมูลเก่าเก็บจากแหล่งเดิมเมื่อ 2012-03-20. สืบค้นเมื่อ 26 March 2012.
10. ↑  "2012 National Target Archery Championships" (PDF). Tuggernong, Australian Capital Territory: Archery Australia. March 2012. สืบค้นเมื่อ 6 June 2012.[*ลิงก์เสีย*]
11. ↑  Mark Bode (22 May 2012). "Confident Tyack set for Olympics | Shooting". Fraser Coast Chronicle. สืบค้นเมื่อ 6 June 2012.
12. ↑  "Archers on target early for Australia — ABC News (Australian Broadcasting Corporation)". Abc.net.au. 2008-08-13. สืบค้นเมื่อ 2012-06-06.
13. 1 2  "Results Beijing 2008". เก็บจากแหล่งเดิมเมื่อ 2008-09-07. สืบค้นเมื่อ 2008-09-07.
14. ↑  "Archery — Sports — Olympics". Melbourne, Victoria: The Age. 12 August 2008. สืบค้นเมื่อ 26 March 2012.
15. ↑  "Archery Australia". Archery.org.au. คลังข้อมูลเก่าเก็บจากแหล่งเดิมเมื่อ 2012-04-24. สืบค้นเมื่อ 2012-06-06.